Podrška, radikalno brojnija od prethodne, kada je za izbor njene prve vlade u junu 2017. glasalo 157 poslanika, suštinski je i najveća promena u izboru još jedne „vlade kontinuiteta“, kako i u prvom i u drugom ekspozeu stara i nova premijerka u najkraćem opisuje svoj plan rada.\nTim, za parlamentarnu demokratiju neprijatnim brojkama prilagođavanje je počelo odmah. U samom ekspozeu Brnabić se odveć vraća na vladavinu pre naprednjaka, simulirajući kritiku koje nema, a nedostatak pluralizma nadomešćuje povelikim pasusima o saradnji sa civilnim društvom i brigom o medijima. U svom prvom ekspozeu od preko stotinu strana obećala je da će „podsticati konstruktivnu kritiku koja je usmerena na pronalaženje rešenja i dati sve od sebe da ne upadne u zamku da pomisli kako ima unapred spreman odgovor na sve“.\n„Uprkos uvredama u javnom govoru koje su mi već upućene proteklih dana i koje mogu da očekujem u budućnosti, ja ću istinu i činjenice braniti odlučno i dostojanstveno“, obećala je pre tri godine, kada je njen mandat bio oročen na duplo duži period nego sad - do proleća 2022.\nSastavljajući novu vladu, međutim, Brnabić je u Skupštini bila pošteđena uvreda. Poslanici opozicionih stranaka kojih više nema u klupama, nisu mogli da je nazivaju fikusom ni ženskim Mirkom Cvetkovićem, nisu više komentarisali njenu seksualnu orijentaciju kao onomad Dragan Marković Palma, ali to ne govori u prilog trogodišnjem napretku kulture političkog izražavanja i još manje o napretku u uvažavanju drugačijeg mišljenja.\nZato, u poglavlju o nastavku evropskog puta i vladavini prava, petom od šest osnovnih ciljeva nove vlade, priznaje da je primorana da na drugačiji način obezbedi „dijalog“ i to baš sa onima čiju se podršku, nekoć, u prvom ekspozeu, pohvalila da ima.\n„Mediji i civilno društvo su među najvažnijim partnerima u svim reformskim procesima koji se sprovode i koji nas očekuju u narednom periodu. Upravo zbog toga doneli smo odluku da se u okviru Vlade Srbije formira novi resor – Ministarstvo za ljudska i manjinska prava i društveni dijalog, koje će, između ostalog, raditi na unapređenju dijaloga i saradnje sa organizacijama civilnog društva.\nJedan od prvih zadataka ovog ministarstva biće da postavi osnovu za dalji rad na Strategiji za stvaranje podsticajnog okruženja za razvoj civilnog društva kao sveobuhvatnog dokumenta javne politike, kojim ćemo zajedno sa civilnim društvom odrediti pravce naše dalje saradnje.\nCivilni i javni sektor moraju ostvariti bolju međusobnu saradnju. Međutim, kako bismo razvili stabilne odnose sa civilnim sektorom u celini, predstoji nam dosta rada, pre svega na izgradnji međusobnog poverenja, koje je neophodan činilac u razvoju partnerstva. Ono što je prvi i osnovni preduslov da bi se izgradilo poverenje jeste da se obezbedi dijalog i na tome ćemo aktivno raditi u narednom periodu.“\nNovi predsednik Narodne skupštine, u kojoj više nema nijednog od 55 poslanika ni stranaka koje su bile protiv izbora prve vlade Ane Brnabić, nije joj učinio uslugu kada je kazao da će Skupština sarađivati sa Vladom. Ivica Dačić, čija nova uloga i deluje kao neslana šala, nije se ni pretvarao da u datom okruženju ne može da obezbedi osnovnu, kontrolnu ulogu Skupštine, pa je zbilju okrenuo na šalu.\nAleksandar Vučić, zahvaljujući čijoj odluci da se kandiduje za predsednika Republike je Brnabić i preuzela mesto premijera, godinu dana posle izbora 2016, i u novom se ekspozeu pominje kao zaslužan za uspehe i ciljeve njene vlade. Indikativno, čak i više nego u prethodnom. Pisan na duplo manje strana, ekspoze koji je Brnabić oktobra 2020. izložila poslanicima spominje Vučićeve zasluge u skoro svakom poglavlju, a u početku skoro i na svakoj strani.\n„Srbija je danas dosta drugačija zemlja nego te 2017. i fundamentalno drugačija nego 2014... Za promenu jedne zemlje na način kako se izmenila Srbija u poslednjih šest do sedam godina, bili su potrebni politička volja, odlučnost, politička hrabrost, vizija, ljubav i vera u tu zemlju, kakve je imao, pre svega, Aleksandar Vučić kada je preuzeo vođenje ove zemlje i odgovornost za to kako se u njoj živi.\nTa volja, ta odlučnost, takva hrabrost, uz viziju, ljubav prema Srbiji i veru u naš narod - doveli su do fundamentalnih promena u skoro svakom segmentu našeg društva“, nizala je komplimente na samom početku, još jednom nas podsećajući da na podelu vlasti ne treba računati.\nUprkos ogromnoj podršci na izborima i još većoj u parlamentu, poslednji ekspoze se primetno više nego prethodni vraća na rezultate vlada pre 2012. i 2013, s kojima se porede rezultati poslednjih osam godina. Ana Brnabić nije bila član Srpske napredne stranke kada je s mesta ministarke za državnu upravu i lokalnu samoupravu preuzela mandat da upravlja vladom, pa je preuzimajući drugi mandat, a osam godina otkako je ta stranka preuzeo vlast konačno bila u prilici da i ona kaže:\n- Kada je SNS, sa svojim koalicionim partnerima, preuzela odgovornost za vođenje naše zemlje i za to kako se u Srbiji živi, Srbija je bila zemlja na korak do bankrota, sa rastućim javnim dugom, ogromnim i nekontrolisanim budžetskim deficitom - a sadržina njenog ekspozea sugeriše da ima i obavezu, stranačaku ili ne, da insistira na nevidljivim neprijateljima.\nSkupstina_280617_Ras foto Goran Srdanov 059\nGotovo svaki od novih šest ciljeva - briga o zdravlju građana, borba protiv virusa COVID-19 i jačanje našeg zdravstva; očuvanje vitalnih interesa srpskog naroda na Kosovu i Metohiji; borba protiv organizovanog kriminala i sveobuhvatni rat protiv mafije, koja je pomislila da može da bude jača od države; očuvanje nezavisnosti i samostalnog odlučivanja Srbije; vladavina prava i ubrzanje reformi na našem evropskom putu i dalje ekonomsko jačanje Srbije - obrazlaže se stanjem zatečenim 2012. ili pre.\nTako se kaže da su do 2013. plate u zdravstvu bile sramno male – plata doktora specijaliste iznosila je 67.540 dinara, a plata medicinske sestre svega 32.454 dinara i da su sad povećane za preko 50 posto. Ili da je od 2017. do 2020. u naoružanje Vojske Srbije ukupno uvedeno 98 sredstava naoružanja i vojne opreme iz domaćeg razvoja, što predstavlja 2,8 puta veći porast u odnosu na period od 2008. do 2011, a za finansiranje razvoja naoružanja i vojne opreme odobreno je osam puta više novca nego u periodu od 2006. do 2009.\nAleksandar Vučić se u drugom ekspozeu Ane Brnabić pominje kao zaslužan za uspehe i ciljeve njene vlade. Indikativno, čak i više nego u prvom. Sada se Vučićeve zasluge pominju u skoro svakom poglavlju, a u početku skoro i na svakoj stranici ekspozea.\nOve politički instrumentalizovane paralele nad kojima bi se statističari krstili, naročito gube smisao ako se zna da je svoj prethodni ekspoze Ana Brnabić započela tvrdnjom da nijedna vlada u poslednjih 10 godina nije započela mandat sa tako dobrim stanjem u budžetu kao ova. „Na tome moram da zahvalim prethodnoj vladi i njenom predsedniku, Aleksandru Vučiću. Sa druge strane, moja odgovornost prema državi i građanima time je još veća. Zatičemo suficit u budžetu, inflacija je u predviđenim granicama, kao i trend smanjenja javnog duga i deficita platnog bilansa“, pohvalila se pre tri godine.\nFokus na Vučiću i danas je naročito upadljiv u poglavlju posvećenom trećem cilju Vlade - borbi protiv organizovanog kriminala. „U ovoj borbi, i sada se prevashodno obraćam svim našim bezbednosnim službama“, kazala je, „moramo se posebno baviti bezbednošću predsednika Republike Srbije Aleksandra Vučića, koji je i objavio i pokrenuo rat protiv ove mafije“.\n- Svedočimo svaki dan najmonstruoznijim i najbezobzirnijim napadima na njega i njegovu porodicu samo i isključivo sa jednim ciljem: da ga dehumanizuju i kriminalizuju do te mere da svaki napad na njega – verbalni ili fizički – postane očekivan i razumljiv... Organizovane kriminalne grupe su veoma opasne i vešte u manipulacijama, širenju lažnih vesti i prikrivanju svojih pravih namera.\nOčekujemo da će u danima i nedeljama koji dolaze kriminalne organizacije pojačati svoje medijsko delovanje, očekujemo da će nastaviti da kriminalizuju i dehumanizuju predsednika Aleksandra Vučića, kao čoveka koji je objavio rat mafiji i simbola borbe protiv njih. Očekujemo širok spektar optužbi: od navodne izdaje nacionalnih interesa do navodnog ugrožavanja demokratije i ljudskih prava.\nOčekujemo izmišljanje novih afera kako bi se podrilo poverenje građana u najviše nosioce državnih funkcija i samu državu. Medijskom ratu koji organizovani kriminal vodi protiv Republike Srbije suprotstavićemo se istinom, pravovremenim informisanjem građana Srbije i razobličavanjem svih laži i pravih namera onih koji te laži plasiraju - napisala je Brnabić.\nPredvidevši medijski rat i sva njegova sredstva predsednica Vlade nije, kao ni predsednik, objasnila poreklo tih organizacija usred toliko stabilne Srbije kakva je danas. Prethodnoj vladi treba priznati da su neki objavljeni ciljevi ostvareni - obećane rekonstrukcije bolnica, izgradnja obećanih puteva, smanjenje javnog duga ispod 60 odsto BDP-a, fiskalna konsolidacija, stabilan kurs dinara, rast izvoza IT sektora u koji i dalje polaže velike nade, delimično i digitalizacija koja je bila najveći cilj njenog prethodnog mandata, otvaranje dva značajna muzeja, što je, takođe, garantovala juna 2017.\nProsečne penzije i plate dogurale su do obećanog nivoa (kako-tako i bez obzira na to što su u avgustu ove godine plate ponovo pale ispod 500 evra, sa najavljenim dodatkom za zdravstvene radnike verovatno će ponovo dostići isti nivo). Međunarodni položaj Srbije se popravio, ali na sve pohvale zajedno bacaju senku izvesne manipulacije. Duing biznis lista Svetske banke je, na primer, 2017. bila ključni pokazatelj uspešnosti srpske privrede, jer je za svega dve godine Srbija preskočila 44 stepenika i zauzela 47. mesto na listi od 190 zemalja. Tu listu premijerka nastavlja da pominje kao uspeh, ali prećutkuje da je ona ukinuta kad je ustanovljeno, zbog slučaja Čilea, da su neke nacionalne ekonomije prikazivale lažne podatke.\nDobrim delom svog prvog govora u Skupštini Brnabić se osvrće na podizanje svesti o preduzetništvu, što koristi kao obrazloženje nekoliko zakonskih izmena i drugih sredstava koje će kasnije iskoristiti - od dualnog obrazovanja preko digitalizacije u poljoprivredi - do krajnjeg cilja, podizanja ekonomije. Te 2017. kaže da „prema istraživanju stavova prema preduzetništvu, svaki drugi nezaposleni u Srbiji veruje da poseduje osobine neophodne da postane preduzetnik, dok polovina njih aktivno razmišlja ili već radi na tome!\nVlada Srbije i bankari\nOvi ljudi čine veliki potencijal za privredni rast i ova vlada namerava da ih u tome maksimalno podrži.“ Indirektno 2020, međutim, priznaje da u tome nije uspela i da planirani podsticaji za mala preduzeća nisu realizovani ili ne na način koji im je bio potreban.\n„Prema Globalnom indeksu konkurentnosti, Republika Srbija je izuzetno loše rangirana u domenu stava prema preduzetničkom riziku, odnosno voljnosti da se rizikuje i započne sopstveni biznis. U ovom segmentu zauzimamo 107. mesto od 141 države. Nama je neophodno unapređenje i podrška razvoju preduzetničkog duha“, nastavlja da ponavlja, ali se i vadi kad kaže da smo „prestali da kukamo i počeli da radimo“.\nU najkraćem, osnovni zadaci nove vlade, prema rečima premijerke, biće da ubrza kurs evrointegracija i do 2024. završi pristupne pregovore, da ostvari plan predsednika „Srbija 2025“, tako podigne i plate na 900, a penzije na 430 evra, izgradi još 900 kilometara puteva, smanji nezaposlenost na nivo evrozone...\nU nekoliko oblasti - reforme javnih preduzeća, efikasnost javne uprave, turizam, sport, obrazovanje, zaštita životne sredine, pametna poljoprivreda, veštačka inteligencija, kreativna industrija, energetska efikasnost, gasifikacija, izrada socijalnih karti... - Brnabić najavljuje da će nastaviti ili ubrzati započeto. Ali o odnosu prema KiM, koji podiže na lestvici vrednosti do drugog cilja, Brnabić i doslovno prepisuje čitavo poglavlje iz prvog u drugi ekspoze. Iz kratke i opšte formulacije o pomirenju i suverenitetu, zaštiti Srba i dijalogu – što je sastavni deo oba ekspozea iste Ane Brnabić - najjasnije se vidi suština u kojoj nema premijerke, ni njenih ministara.


Nezabeleženi šumski požari na Arktiku - Klima 101 Nezabeleženi šumski požari na Arktiku - Klima 101\nNezabeleženi požari na Arktiku\n16/07/2019 autor: Nemanja Milović\n0 izvor: uk.reuters.com\nŠumski požari u Arktiku, od kojih su neki bili veličine 100 000 fudbalskih terena, su u poslednjih mesec dana emitovali više ugljen-dioksida nego što Švedska emituje za godinu dana, saopštila je Svetska meteorološka organizacija (WMO) u petak.\n„Od početka juna smo svedočili ogromnim šumskim požarima koji nikad ranije nisu zabeleženi u arktičkom regionu”, izjavila je Kler Nulis potparolka WMO na redovnom sastanku Ujedinjenih nacija u Ženevi.\n„Računajući samo jun ovi požari su emitovali 50 megatona ugljen-dioksida u atmosferu, to je ekvivalentno ukupnim godišnjim emisijama Švedske. Emisije prouzrokovane ovim požarima su veće nego emisije od svih junskih požara u Arktiku zajedno u periodu od 2010. do 2018. godine.”\nPožari su uobičajeni u severnoj hemisferi u periodu od maja od oktobra, ali ove godine su zabeleženi na neuobičajenim geografskim širinama i sa neuobičajenim intenzitetom, rekla je ona.\nVećina se desila na Aljaski i u Sibiru, ali jedan požar u Alberti, kanadskoj provinciji u Arktiku, je bio veći od 300 000 fudbalskih terena što je otprilike površina Luksemburga.\nU Aljaski je zabeleženo preko 400 šumskih požara ove godine i novi se pojavljuju svakog dana.\nTemperatura u Sibiru je u junu bila za oko 10 °C viša u odnosu na prosek za taj mesec, dok je za Aljasku ovo drugi najtopliji jun ikad zabeležen, a 4. jula je živa stigla do 32. podeoka.\n„Ovo nije vreme tipično za Aljasku”, rekla je Nulis.\nŠumski požari pojačavaju efekte globalnog zagrevanja zato što izazivaju efekat povratne sprege koji smo opisali u jednom od prethodnih tekstova.\nOno što se ovde konkretno dešava jeste da beli sneg koji reflektuje svetlost zbog požara postaje prekriven crnim slojem pepela koji je upija. To dovodi do njegovog zagrevanja i topljenja, a povećava se i rizik da dođe do otapanja permafrosta što može izazvati velike emsije metana u atmosferu.


Honda je spremila novi prototip za Detroit - AutoExclusive - Auto vesti, Novi, Luksuzni, Polovni automobili...\nHonda Insight prototip biće globalno predstavljen na Detroit Auto Show sajmu automobila, koji se održava u januaru, a dolazi kao prethodnica proizvodnog modela koji će se pojaviti sledećeg leta...\nKao što možete sami primetiti, Insight će biti daleko od svojih nekonvencionalnih hečbek korena i postaće sedan automobil sa petoro mesta, dok će svoje mesto pronaći iznad Civic linije u postavci japanskog proizvođača.\n"Sa svojim sofisticiranim stilom, dinamičnom pojavom, komotnim prostorom enterijera putničke kabine i najboljim performansama u klasi, potpuno novi Insight deluje kao pravo oličenje pristupa kompanije Honda kreiranju elektrifikovanih vozila bez tipičnih kompromisa na koje ostali proizvođači uglavnom pristaju", izjavio je izvršni direktor kompanije Honda, Henio Arcangeli.\n"Nećete morati da budete stručnjak za elektrifikaciju vozila kako biste cenili novi Insight. Ovo je izvanredan automobil u svakom smislu i bez obzira na to šta se dešava ispod haube."\nU poređenju sa starim Insight modelom, najnovija varijanta poseduje inovativni stil, nove pakete, premijum karakteristike i poboljšane performanse, sudeći prema kompaniji Honda. Automobil će biti napajan hibridnim sistemom sa dva motora, koji će ponuditi punu ekonomičnost potrošnje goriva, koju kupci mogu očekivati od ostalih hibridnih kompakt modela.\n"Na 2017 North American International Auto Show sajmu automobila, mi ćemo predstaviti Honda Electrification Initiative projekat koji će uključiti dve trećine globalne prodaje elektrifikovanih vozila našeg brenda planiranih do 2030. godine", dodao je Arcangeli. "Sa lansiranjem Insight modela, kasnije 2018. godine, mi ćemo dobiti peto električno vozilo koje je izašlo na tržište tokom poslednjih nekoliko godina i demonstriraćemo našu privrženost ovom cilju."


Savić: Masovnog otpuštanja u Krušiku neće biti, 150 radnika dobiće posao za stalno | Kolubarske\nNeće biti masovnog otpuštanja radnika HK Krušik koji su angažovani na određeno vreme, bez posla će ostati minimalni broj zaposlenih, nije precizirano koliko, dok će do kraja godine radnu knjižicu za stalno dobiti 150 radnika.\nOvo je saopštila predsednica Asocijacije slobodnih i nezavisnih sindikata (ASNS) Ranka Savić nakon razgovora sa direktorom Vladanom Lukićem i članovima Nadzornog odbora HK Krušik.\nI pred upornog ponavljanja pitanja sa koliko zaposlenih neće biti produžen ugovor o radu, tačan i precizan odgovor Savić nije dobila. Rečeno je da to zavisi od realizacije ugovora, od obima posla, od situacije sa koronavirusom. Takođe, rukovodstvo Krušika nije konkretno odgovorilo na pitanje koji je to broj radnika koji je potreban valjevskoj fabrici.\n- Pet puta sam postavila to pitanje koliko Krušiku treba radnika, da li imaju projekciju. Ako je to hiljadu ili dve onda treba to da saopšte, što bi značilo da su svi ostali prekobrojni. Međutim niko od rukovodstva mi nije dao precizan odgovor na to pitanje naglašavajući da zavisi od sklopljenih ugovora, obima posla i razvoju situacije na međunarodnom planu. Ono što su rekli jeste da se radi o minimalnom broju radnika sa kojima neće biti potpisan ugovor. Smatram da, ako je do sada raskinut ugovor sa 85 radnika, to minimalno ne može biti preko tog broja. Rukovodstvo je svesno šta znači Krušik za Valjevo i koliko porodica zapošljava – rekla je predsednica sindkata.\nPrema njenim rečima, ASNS je tražio uvođenje preciznih ktiterijuma, tačnije da se stavi na papir koji će se kriterijumi primenjivati prilikom odluke da radniku ne bude produžen ugovor.\n- Pored onih standardnih poput nerada, bolovanja, odsustva..., mi smo tražili i da jedan od kriteijuma mora da bude i vreme zaključenja ugovora o radu, da oni koji su u poslednje vreme zaključili ugovor treba prvi da odu, ako već neko treba da ode, jer je tu potpuno jasno da se radi o partijskim prijemima, o radnicima koji su preko SNS došli u Krušik – navela je Savić.\nPredsednica ASNS se više od godinu dana bori da radnici, koji rade na određeno, pređu u stalni radni odnos. Kaže da je dobila čvrsto obećanje, a to će pratiti i medijski obaveštavati, da će do kraja godine još 150 radnika dobiti ugovore na neodređeno vreme. "Do sada su primali mesečno do 15 radnika, narednih meseci će biti više, a prioritet će imati radnici koji rade više od deset godina na određeno vreme", dodala je.\nNa sastanku sa rukovodstvom HK Krušik bilo je reči i o finansijskoj situaciji u fabrici.\n- Rečeno nam je da su do kraja godine zaključeni ugovori vredni 57 miliona dolara, da ima još zaključenih ukovora koji nisu realizovani, a da je roba u magacinima jer za sada ne postoji mogućnost transporta izvoza te robe i da, ukoliko dođe do smirivanje situacije izazvane koronavirusom, Krušik neće biti u problemu. Na pitanje kako se obezbeđuju plate rečeno mi je iz sopstvenih izvora, da fabrika ne uzima kredite. Kada je predsednik države Aleksandar Vučić bio u Krušiku on je obećao pomoć od milijardu dinara i oni su to dobili, a na osnovu toga je 30 posto smanjen dug prema dobavljačima – prenela je Ranka Savić.\nŠto se tiče predloga rukovodstva Krušika da se smanji regres i topli obrok, a da se poveća visina boda kako bi se rad nagrađivao, Savić kaže da je ASNS na startu bio protiv toga, ali da će sačekati konkretan predlog i tek onda će se izjasniti o tome.\nNa pitanje novinara da li je nakon razgovora sa rukovodstvom valjevske vojne fabrike više uplašena za sudbinu radnika nego što je bila pre razgovora i dolaska u Valjevo, Savić kaže da je strah manji.\n- Mislim da će određeni broj radnika izgubiti radno mesto, ali ja sam mislila da je reč o mnogo većem broju. Malo sam pozitivnija nego što sam bila kada sam dolazila u fabriku - rekla je predsednica ASNS Ranka Savić.\nZbog vladine uredbe i nakupaca Pre 1 sati 9 minuta\nKultura Pre 5 sati 16 minuta\nGradsko veće usvojilo Odluku Pre 3 sati 2 minuta


Srbija je prirodan nastavak Puta svile china radio international\nSrbija je prirodan nastavak Puta svile\n2017-05-15 09:03:30 cri\nOstvarenjem projekata na ekonomskom pojasu duž puteva svile, obogaćenih projektima iz mehanizma za saradnju Kine sa 16 zemalja centralne i istočne Evrope, na Balkan se vraća realan razvoj, kao lajtmotiv života.\nSrbija je prirodan nastavak Puta svile ka centralnoj i istočnoj Evropi. Njena pitoma Moravska dolina prirodna je geografska veza Evrope sa Sredozemljem i Bliskim istokom.\nTa činjenica nije samo geografski posvedočena. Moravska dolina od drevnih vremena predstavlja jednu od najdinamičnijih geopolitičkih žila kucavica Evrope.\nDuž ove strategijski važne doline, od Beograda ka Konstantinopolju, današnjem Istanbulu, protezao se čuveni starorimski vojni put („Via Militaris"). Od najranijih vremena do nedavne prošlosti tuda su neprekidno prolazile armije osvajača sa istoka na zapad i sa zapada na istok, a srpski naučnik Jovan Cvijić lucidno je primetio da su Srbi svoju državu podigli „nasred carskog druma".\nBroj velikih ratnih sukoba duž ove linije, koji su besneli kroz istoriju, teško je nabrojati. O tome možda dovoljno svedoči činjenica da je srpska prestonica tokom prošlosti do temelja rušena četrdesetak puta. U Prvom svetskom ratu živote je izgubila trećina srpskog muškog stanovništva, a u drugom su na bojnom polju i u koncentracionim logorima živote izgubile stotine hiljada Srba.\nOsvajački pohodi preduzimani su dolinom Velike Morave vekovima, čas sa istoka ka zapadu, čas sa zapada ka istoku.\nČak i kada se u XIX veku kroz tek osamostaljenu Srbiju gradila prva pruga, taj posao posmatran je skoro isključivo u kontekstu velikog Istočnog pitanja i prodora tadašnjih velikih sila iz centralne Evrope na istok. Razvoj i opšta praktična korist od pruge bili su skrajnuti u senku njene geopolitičke upotrebne vrednosti.\nPosmatrano iz Srbije, u kontekstu istorije, inicijativa o uspostavljanju ekonomskog pojasa duž Puta svile i Pomorskog puta svile za XXI vek, koju je pre četiri godine predstavio kineski predsednik Si Đinping, predstavlja istorijsko i civilizacijsko osveženje. Njena suština je obnova i izgradnja infrastrukture, ostvarenje obostrano korisne saradnje i dobrobiti za sve.\nStoga nije slučajno što Srbija, njeni građani i Vlada, od početka zdušno podržavaju i nastoje da se uključe u sve pore ove saradnje.\nBivajući prirodnim produžetkom značajnog kraka Puta svile ka Evropi, od luke Pirej sa juga i Istanbula sa jugoistoka, Srbija odlično zna koliko je prirodno upućena na ovu inicijativu i njene dobrobiti, ali i koliko pomenuta inicijativa u kvalitativnom smislu menja dosadašnje privredne, društvene i istorijske predznake Balkana.


Potrošači u Centralnoj i Istočnoj Evropi sve više koriste digitalne tehnologije - Nira Press\nPočetna » Potrošači u Centralnoj i Istočnoj Evropi sve više koriste digitalne tehnologije\nPotrošači u Centralnoj i Istočnoj Evropi sve više koriste digitalne tehnologije\nMasterpass će se uskoro implementirati na tržištima Austrije, Bugarske, Hrvatske, Srbije i Slovenije. Ispitanici iz Srbije, 89 odsto njih očekuje da digitalni servisi počnu da se primenjuju u svim oblastima života\nIstraživanje Uticaj inovacija kompanije Mastercard pokazalo je da 60 odsto potrošača u Centralnoj i Istočnoj Evropi koristi aplikacije za digitalna plaćanja, a da većina ispitanika (80 odsto) posmatra mobilne uređaje, tablete i telefone, kao alternativu platnim karticama. Istraživanjem je obuhvaćeno 10 različitih zemalja Centralne i Istočne Evrope i pokazuje da je opšti stav prema digitalizaciji pozitivniji u ovom regionu nego u Zapadnoj Evropi. Većina potrošača (preko 70 odsto) su zadovoljni digitalizacijom i imaju bolje mišljenje o uticaju inovacija na društvo od ispitanika u Zapadnoj Evropi. Ispitanici u Srbiji, 89 odsto njih očekuje da će digitalne usluge igrati sve važniju ulogu u svakodnevnom životu, a 63 odsto navodi da inovacije imaju pozitivan uticaj na razvoj društva.\n„Kompanija Masterkard je pokrenula niz uspešnih projekata u celoj Centralnoj i Istočnoj Evropi kako bi se postavile osnove za nove platforme za mobilno plaćanje. Potrošači su spremni za početak nove ere digitalnih plaćanja”, rekao je Brajan Moris, direktor sektora za inovativna plaćanja za CEE region u kompaniji Mastercard.\nPotrošači u Centralnoj i Istočnoj Evropi kao da su zalepljeni za pametne telefone.\nProsečno vreme provedeno u korišćenju pametnog telefona tokom radnog dana je 4,1 sat, pokazalo je istraživanje Uticaj inovacija. U zapadnoj Evropi, prosek je samo 3,3 sata. Ispitanici u Bugarskoj priznali su da, u proseku, na svojim uređajima provode više od pet sati! Kada je reč o Srbiji, pametni telefon je najčešće korišćen uređaj, što je navelo 91 odsto ispitanika, a prosečno korišćenje iznosi pet sati dnevno. Istraživanje je pokazalo da 56 odsto ispitanika uglavnom koristi pametne telefone, 22 odsto koristi kompjutere, 19 odsto laptop i dva odsto tablete.\nPored standardnih internet funkcijama kao što je i-mejl, skoro 90 odsto ispitanika u Centralnoj i Istočnoj Evropi koristi pretraživanje interneta, a aplikacije za društvene medije, četovanje i onlajn kupovina su najpopularnije digitalnih usluga. U Srbiji, situacija je slična, 97 odsto ispitanika svakodnevno pretražuje internet, 92 odsto šalje i-mejlove, 88 odsto koristi društvene mreže, 87 odsto četuje onlajn, a 81 odsto ispitanika proverava vremensku prognozu. Srbi smatraju da su putovanja, hotelijerstvo i ugostiteljstvo oblasti u kojima postoji dovoljno digitalnih usluga. To je potvrdilo njih 69 odsto. Oni bi želeli da ima više digitalnih inovacija u segmentu javnog obrazovanja (62 odsto), javnog prevoza (54 odsto) i drugih vrsta prevoza i zdravstva (37 odsto).\nIspitanici u regionu kažu da je sigurnost bankovnog računa na vrhu liste prioriteta, kada je reč o plaćanjima. Zaštita ličnih podataka je na drugom mestu „Zemlje Centralne i Istočne Evrope predvode u inovacijama. Već smo implementirali Masterpass na šest tržišta, u Češkoj, Mađarskoj, Izraelu, Poljskoj, Rumunijii Slovačkoj, a uskoro ćemo to uraditi i u Austriji, Bugarskoj, Hrvatskoj, Srbiji i Sloveniji “, rekao je Džordž Sajmon, predsednik CEE divizije.


Vojska suzavcem rasterivala demonstrante\nVojska suzavcem rasterivala demonstrante 03.Jan.2003, 12:00, Izvor: B92\nKarakas -- Venecuelanska vojska u petak je suzavcem u Karakasu rasterivala stotine hiljada pristalica i protivnika predsednika Uga Čavesa okupljenih ispred najvećeg vojnog objekta u zemlji. Vojska u Karakasu počela je da rasteruje demonstrante pošto su pristalice venecuelanskog perdsednika počele da bacaju kamenice na opoziciju, a pripadnici snaga bezbednosti razbili su više hiljada demonstranata >> Pročitaj celu vest na sajtu B92 << koji podržavaju Čavesa pre nego što su upotrebili suzavac protiv članova opozicije okupljenih ispred vojnog kompleksa. Veliki broj pripadnika snaga reda već je bio raspoređen na tom mestu kada su Čavezovi protivnici, okupljeni u više delova Karakasa, krenuli ka kompleksu u kom je smešteno i Ministarstvo odbrane. Članovi opozicije, koji traže ostavku Čavesa i raspisivanje prevremenih izbora, pozvali su vojnike da im se pridruže u demonstracijama. Oni su protestovali i zbog hapšenja jednog generala koji se pobunio s još oko 150 pripadnika vojske.\n03.Jan.200303.Jan.2003: Svet03.Jan.2003: B92Dan pre: 02.Jan.2003Dan pre: SvetDan pre: B92Dan posle: 04.Jan.2003Dan posle: SvetDan posle: B92


Dan državnosti BiH obilježen u Srebrenici, Bratuncu i Potočarima – Fokus.ba\nKao i prethodnih godina vijence na kamen temeljac u mezarju položili su članovi udruženja koja okupljaju preživjele žrtve genocida, predstavnici opštine Srebrenica, Memorijalnog centra Srebrenica - Potočari, potpredsjednik eniteta RS Ramiz Salkić, predstavnici samostalnog sindikata PPDIVUT BiH, i građani\nMjesta na kojim su ukopane žrtve zločinačke ideologije\nDan državnosti Bosne i Hercegovine obilježen je danas i u Memorijalnom centru Veljaci u Bratuncu i Memorijalnom centru Potočari kod Srebrenice, prenosi Anadolu Agebncy (AA).\n“Danas se sjećamo žrtava genocida u Podrinju, ali i njegujemo ovaj važan datum u historiji naše domovine. Ovdje su ukopane žrtve zločinačke ideologije, čiji je cilj bio uništiti i podijeliti Bosnu i Hercegovinu. Uprkos svemu, Bosna i Hercegovina je opstala. Naša obaveza je da žrtve i zločine nikada ne zaboravimo, ali i da se okrenemo ka budućnosti i gradimo našu domovinu”, rekao je Salkić.\nSmatra da ideologije koje zagovaraju podjelu BiH, ni danas ne miruju.\n“I danas pokušavaju prekrajati historiju, istrajavajući na lažima o nastanku i historiji Bosne i Hercegovine. Protiv ovakvih pojava se moramo snažno boriti činjenicama, podsjećajući na Povelju Kulina bana iz 1189. godine, koja je ‘rodni list’ Bosne i Hercegovine, ali govoriti i o drugim razdobljima, poput Kraljevine Bosne, koja svjedoče o našoj bogatoj historiji”, rekao je Salkić.\nKomentarisao je izjavu člana Predsjedništva Bosne i Hercegovine Milorada Dodika koji poručuje da Bošnjaci trebaju prestati svojatati Bosnu i Hercegovinu, jer ona nije samo bošnjačka, nego svih građana, a da je bh. entitet RS isključivo srpski.\n“Poručujemo Dodiku da mi nikada i nismo svojatali Bosnu i Hercegovinu i nemamo namjeru to činiti. Mi smo se uvijek zalagali za Bosnu i Hercegovinu u kojoj će svi građani imati jednaka prava, a bh. entitet RS, kao sastavni dio Bosne i Hercegovine, također je entitet svih građana”, kazao je Salkić.\nPozvao je Dodika da nauči lekciju iz historije o načinu nastanka entiteta RS, ali i lekciju o nastanku Bosne i Hercegovine.\n“Kada nauči tu lekciju o nastanku bh. entiteta RS, koja je sastavljena od presuda vojnom i političkom rukovodstvu bosanskih Srba za teške zločine, udruženi zločinački poduhvat i genocid, tada bi trebao da se pokloni žrtvama zločina koje su počinili pripadnici njegovog naroda i da se distancira od zločinaca iz njegovog naroda u svakodnevnom životu. Kada god krene da izgovori ime ovog entiteta, trebao bi da se sjeti načina njegovog nastanka”, dodao je Salkić.


Položen kamen temeljac za novi objekat hotela Ramonda - Novosti - Turistički svet\nPoložen kamen temeljac za novi objekat hotela Ramonda\nFoto: Ramonda Rtanj\nDa je hotel Ramonda na Rtnju ponovo u investicionom zamahu, jasno govori jučerašnji događaj: postavljanje kamena temeljca za novi objekat hotela Ramonda. U prisustvu sveštenstva, predstavnika lokalne samouprave, menadžmenta hotela i predstavnika kompanije ZOP inženjering, koja će izvoditi radove, investitor je položio kamen temeljac na parceli koja se nalazi u neposrednoj blizini hotela Ramonda.\nNovi objekat na oko 8.000 kvm, sa 30-ak smeštajnih jedinica, spa centrom, velikom multifunkcionalnom salom i svim dodatnim sadržajima, biće izgrađen u istom stilu kao i postojeći objekat, a sa njim će biti povezan toplom vezom. Tako će se dobiti jedna zaokružena celina, koja će omogućiti da hotel Ramonda još više doprinese razvoju Rtnja kao turističke destinacije.\nFoto: Novi objekat hotela Ramonda Rtanj\nHotel Ramonda, inače, uspešno posluje već godinu i po dana. U tom periodu značajno je unapređeno poslovanje hotela i ostvareni izuzetni rezultati. Hotel je postao omiljeno mesto mnogih gostiju, koji su u njemu pronašli idealno mesto za svoj odmor. Hotel je, takođe, pokrenuo i mnoge akcije, unapredio infrastrukturu samog naselja Rtanj, pomogao je da se osnuje poljoprivredna zadruga i odeljenje smera Turistički tehničar u srednjoj školi u Boljevcu. Veliki broj zadovoljnih gostiju i brojne nagrade govore o velikom, za naše podneblje neobičnom, uspehu Ramonde, jednog malog planinskog butik hotela, koji će za oko dve godine, kada se očekuje završetak radova, otvoriti vrata i svog novog objekta.


Dr Gabrijela Pavlović Ćirković, specijalista fizikalne medicine i Dr Slobodan Ćirković, specijalista neuroradiolog započeli su privatnu medicinsku praksu 1995. sa ciljem da, uz pomoć savremene dijagnostike neguju tradicionalne principe lekarske prakse koji počivaju na odnosu poverenja u relaciji pacijent-lekar. Privatna lekarska ordinacija Medikom, prateći potrebe pacijenata, prerasta u polikliniku već 1997 godine. Danas je Medikom porodična poliklinika koja uspešno brine o zdravlju dece i odraslih više od dve decenije i razvija se u skladu sa potrebama pacijenata, napredovanjem tehnologija u savremenoj dijagnostici i neprocenjivim, akumuliranim iskustvom lekara različih specijalnosti. Medikom tim čini 58 stalno zaposlenih lekara, medicinskih sestara/tehničara i konsultanata. U poliklinici je moguće obaviti specijalističke preglede iz oblasti interne medicije (kardiologija, gastroenterologija, endokrinologija, pulmologija, nefrologija, reumatologija), pedijatrije, ginekologije, fizijatrije, otorinolaringologije, dermatovenerologije, i oftamologije, kao i laboratorijske analize. Pregledi se zakazuju u vreme koje pacijentu najviše odgovara, svakog radnog dana, vekendom i praznikom u periodu od 07-21h. Za pacijente koji nisu u mogućnosti da posete polikliniku, preglede je moguće obaviti prilikom kućne posete lekara. Poliklinika se nalazi na Vračaru u Braničecvskoj ulici 12a, u neposrednoj blizini Hrama svetog Save.\nDalji razvojni cilj Medikoma je da koristeći savremene dijagnostičke metode i dalje neguje individualan pristup prema pacijentu i da svaki pregled počne sa najvažnijim lekarskim pitanjem: „ Kako ste?“


Faktor | Inovativnim poslovnim subjektima dostupno još 750.000 eura grant sredstava\nInovativnim poslovnim subjektima dostupno još 750.000 eura grant sredstava\n10.03.2020. / 12:43\nGrant sredstva u iznosu 750.000 eura iz Challenge fonda dostupna su privrednim subjektima sa inovativnim poslovnim idejama, proizvodima ili uslugama iz Bosne i Hercegovine i Švedske, a na temelju petog javnog poziva za dodjelu grant sredstva koji je predstavljen danas u Sarajevu u organizaciji Sarajevske regionalne razvojne agencije SERDA i Privredne komore FBiH.\nProjekt manadžer u SERDA-i Sanela Dževlan izjavila je da je peti javni poziv objavljen u okviru Challenge to Change – C2C projekta koji implementira SERDA u partnerstvu sa Razvojnom agencijom RS i partnerom iz Istočne Švedske, regijom Ostergotland.\n- Ovaj projekt finansira švedska vlada, odnosno Ambasada Švedske u BiH i radi se o projeketu u okviru kojeg je uspostvaljen Challenge fond za inovativne privredne subjekte koji su registrovani najmanje šest mjeseci u BiH i Švedskoj i koji imaju mogućnost da apliciraju sa inovativnim poslovnim idejama koje doprinose novom zapošljavanju, odnosno ukupnom društveno-ekonomskom razvoju BiH - navela je Dževlan.\nRadi se o grantovima koji su dostupni za startup kompanije u maksimalnom iznosu do 10.000 eura, odnosno za preduzeća koja posluju duže od dvije godine, a imaju do 250 zaposlenih i oni mogu da dobiju grant sredstva do 30.000 eura.\nDževlan je naglasila da svi ti privredni subjekti moraju obezbjediti vlastito finansijsko učešće od minimalno 50 posto, a period implementacije njihovih projketa može biti maksimalno 12 mjeseci.\n- Rok za prijavu na peti javni poziv je 24. mart i podnošenje aplikacija se isključivo vrši online, putem našeg web potrala c2c.ba. U proteklom periodu već smo imali četiri javna poziva i dosad smo potpisali ugovore sa 110 korisnika i za njih je predviđeno iz Challenge fonda oko 2,5 miliona eura grant sredstava, a u toku je potpisivanje ugovora sa 36 novih korisnika za čiju realizaciju je predviđeno oko 800.000 eura. Što se tiče trenutnog javnog poziva koji je u toku, na raspolaganju imamo 750.000 eura - izjavila je Dževlan.\nPredsjednik Privredne komore FBiH (PKFBiH) Mirsad Jašarspahić je kazao da je današnja sesija prilika da se informišu privredni subjekti, svi one koji su zainteresovani i koji imaju inovativnu ideju da pokušaju da apliciraju i da dobiju ta grant sredstva.\nJašarspahić je naveo da PKFBiH svojim operativnim radom kroz udruženja, direktnim kontaktima sa članicama, kompanijama, u njihovom poslovanju prepoznaje inicijative i preporučuju im jedan ovakav fond.\n- Pronalazimo firme koje u svom proizvodnom procesu već imaju planove da investiraju u povećanje procesa proizvodnje, za uvođenje inovativnih proizvoda i preporučujemo im ovaj fond koji je šansa da dobiju sredstva i realizuju te svoje ideje - istakao je Jašarspahić, dodajući kako ovaj fond preporučuju jer se zasniva na postulatu da je obavezno 50 posto učešća aplikanata.\nJašarspahić je najavio osnivanje inovacijskog vijeća u PKFBiH koji će poslužiti kao mjesto sa kojeg se mogu inicirati strategije za povećanje konkurentnosti i inovativnosti preduzeća u BiH.\nKompanija Junior-Eko Termik iz Tešnja koja se bavi matelopreradom, po riječima direktorice Sanele Beširević, aplicirat će za bespovratna sredstva i očekuju da će njihova ideja biti prepoznata jer imaju potencijala za dalji razvoj i usavršavanje proizvodnje, ali i za zapošljavanje novih radnika.\nChallenge fondgrant sredstva\nPrijave do 12. februara\nVrijedna 3,26 miliona KM


Kako da plivanje učinite zanimljivijim\nKako bi ostali motivisani na svakom treningu i uživali u svakom pojedinačnom zaveslaju, veoma je važno da pored konstantnog napretka, imate i određenu dozu zabave koja će vam pružiti dodatnu motivaciju. Kako bi to učinili možete iskoristiti najrazličitije strategije koje ćemo vam prikazati u nastavku ovog teksta.\nPlivajte lagano na početku treninga\nUmereno plivanje na početku treninga omogućava vam da se postepeno zagrejete i pružite vremena svojim mišićima i zglobovima da se protegnu i opuste kako bi se kretali što efikasnije u vodi. Ukoliko međutim odmah uskočite u vodu i krećete sa bržim plivanjem, može se desiti da ne osetite ništa drugo osim ukočenosti i na kraju iscrpljenosti.\nNaučite različite plivačke stilove\nUčenjem različitih tehnika plivanja osim što trening činite zanimljivijim, pružate sebi mogućnost sticanja novih veština, upoznavanja plivanja iz različitih uglova i mogućnost za usavršavanje određene tehnike koja vam najviše odgovara kasnije tokom treninga.\nMožda će vam izgledati čudno, ali eksperimentisanjem u vodi i probanjem različitih pokreta i veština po predlogu trenera, ostaćete motivisani, sticati nove veštine i znanja u plivanju i ostati fokusirani.\nIsto kao što odlazite u školu i saznajete nove informacije u različitim oblastima, jako je važno da i u plivanju posmatrate druge iskusnije plivače, potražite njihove načine treninga i ishrane putem interneta ili drugih medija, pokušate da pronađete knjige i članke o plivanju, a sve sa ciljem daljeg usavršavanja sporta kojim se bavite.\nPripremite svoj sledeći trening\nSvakog dana trudite se da naučite nešto novo. Iako vam ova konstatacija zvuči kao rad i učenje poput škole, imajte na umu da vam pripremanje treninga (razmišljanje o onome o čemu je trener govorio, sagledavanje sopstvenog načina plivanja i planiranje na koji način možete ispraviti ili popraviti svoj način plivanja) omogućava da brže napredujete na svojim treninzima i zadržite fokus na svakom treningu.\nFokusirajte se na jednom aspektu plivanja\nNa svakom sledećem treningu dobro obratite pažnju na reči vašeg trenera u vezi tehnike kojom plivate. U zavisnosti od toga na koje plivačke aspekte trebate obratiti pažnju, potrudite se da izaberete jedan spekt i tokom celog treninga pokušavate da ga popravite. Kada savladate jedan pojedinačni aspekt, izaberite sledeći i radite na njemu. Ovakav način vam omogućava da budete kreativni u pronalaženju adekvatnog i zabavnog rešenja za prevazilaženje prepreka u plivanju.\nPokušajte da brojite plivačke zaveslaje\nKako bi ostali fokusirani na svakom treningu, pokušajte da tokom jedne dužine plivanja nakon zagrevanja brojite u sebi ukupan broj zaveslaja koje napravite. Potom pokušajte da na svakom sledećem treningu taj broj smanjujete ali održavajući dobru tehniku plivanja. Putem ovog kreativnog načina uspećete da poradite na brzini plivanja, a ujedno omogućite sebi i bolju koncentraciju na treningu.\nPotrudite se da sklapate nova prijateljstva i da bodrite svoje drugare tokom svakog treninga, čineći ga zabavnijim i izazovnijim. Na ovaj način pružate sebi mogućnost druženja sa svojim drugarima i van plivačkih treninga.\nNadamo se da smo vam gore navedenim strategijama makar malo pomogli da održite svoju motivaciju na visokom nivou. Ono što trebate imati uvek na umu jeste da bi trebalo da plivate samo zbog sopstvene želje i da zaista uživate na svakom treningu trudeći se konstantno da budete još bolji i efikasniji na plivačkim treninzima.


Pravoslavni vernici danas slave Preobraženje - juGmedia\nPravoslavni vernici danas slave Preobraženje\nSRPSKA pravoslavna crkva i njeni vernici danas slave Preobraženje Gospodnje, jedan od 12 velikih Hristovih praznika koji je posvećen je sećanju na događaj Hristovog preobraženja na gori Tavor kada on najavljuje svoje kasnije stradanje i slavu.\nU pravoslavnim krajevima se u znak zahvalnosti Bogu na plodovima koje daje zemlja, osvećuje grožđe i deli narodu, a u krajevima gde nema grožđa, drugo voće.\nU narodu važi pravilo da se naok ovog praznika i sunce preobrazi i da od Preobraženja uglavnom više nema velikih vrućina. Takođe se nekad verovalo da je Preobraženje poslednji dan za kupanje u rekama.\nVranjanac lovio zaštićene ptice kod Bujanovca\nCentar Leskovca bez vode\nLESKOVAC – Zapadni deo centra Leskovca od jutros je bez vode zbog havarije na vodovodnoj mreži pored zgrade Doma sindikata. (više…)\nPremijera komada „Pola-pola”’ u pirotskom pozorištu\nPIROT - Komad “Pola-pola” Milene Bogavac, u režiji Jelene Bogavac, premijerno je izveden sinoć u Narodnom pozorištu u Pirotu i izazvao veliko interesovanje…\nZbog izjava o korekciji granica sa Srbijom, ali i slabe diplomatije, Kosovo nije međunarodno priznato od strane ni jedne zemlje duže od godinu dana,…\nSve pokradeno od pagana.


12. aprila 2019. - Leutar.net\nZbog svoje smernosti i skromnosti Patrijarh Pavle bio je i ostao najvoljeniji srpski patrijarh. Njegovi savjeti i mudre misli prepričavaju se i prenose među vjernicima sa velikim poštovanjem. Vjerovatno ne […]\nNovinar koji je intervjuisao Hitlera, Čerčila, Pašića…\nPredrag Milojević je u ovom burnom vijeku preživio dvije dinastije, tri Jugoslavije, četiri r a t a, pet režima, izdao tri puta po šest knjiga svojih tekstova i prevoda, piše […]\nKako su stari crtaći stvorili generaciju kulturno pismene djece\nOvi crtani filmovi djeci su pružali više od puke zabave. Upoznali su ih sa ključnim referencama opšte kulture, naročito u oblasti literature i muzike. Generacija koja je odrastala gledajući klasične […]\n(VIDEO) Pogledajte kako pjevač Oliver Mandić ljubi ruku Vučiću\nPjevač Oliver Mandić je bio jedan od onih koji su pružili podršku srbijanskom predsjedniku na mitingu u sklopu kampanje „Budućnost Srbije“ koji se održao u Novom Sadu. Mediji bliski vlasti […]\nŽiveti u Srbiji. Ah, kako je to preljepo. Svakog prvog u mesecu čekaš da ti stigne SMS sa obaveštenjem da je plata lega, a onda radiš sve moguće finansijske akrobacije […]


HOĆE LI BITI LETOVANJA OVE GODINE: Evo na šta se sve spremaju u zemljama širom Evrope\nkorona odlaže godišnje odmore\n29.04.2020. 18:46h 29.04.2020. 18:46h\nAko odmora nakon pandemije koronavirusa i bude, verovatno će biti u lokalnim okvirima, pišu nemački mediji i dodaju da ministri turizma Evropske unije nemaju vremenski plan za oživljavanje putovanja.\n"Malo je verovatno da će nemački turisti na leto putovati u Španiju ili Grčku. Izglednije je da će Nemci ove godine ostati u svojoj zemlji ili u svom regionu i tu ima lepih destinacija", rekao je Barajs.\nTuristička industrija ove godine računa sa smanjenjem rezervacija za paket-aranžmane i do 70 odsto, a najteže bi mogle da budu pogođene kompanije koje organizuju krstarenja, kojima bi obim posla mogao da oslabi i do 90 odsto, procena je Evropske komisije u Briselu.\nU Evropskoj uniji 10 odsto bruto domaćeg proizvoda (BDP) ostvaruje turistička industrija, dok u pojedinim zemljama, poput Grkčke ili Malte, udeo te industrije u BDP-u iznosi 20 do 25 procenata.\nPrema podacima Evropske komisije, Španija od turizma godišnje zaradi oko 145 milijardi evra, nemački hoteli i turističke agencije oko 240 milijardi evra, a na "izvornom tržištu" Nemačke, odakle dolazi veliki broj turista, šteta je čak i veća nego na klasičnim "ciljnim tržištima", poput Španije ili Italije.\nITALIJAN SE SUNČAO SAM NA PUSTOJ PLAŽI, A ONDA SU GA OKRUŽILI SA SVIH STRANA: I dronom ga jurili, moraće da plati kaznu\nMeđutim, još se ne zna kada će nadležni ministri unutrašnjih poslova EU predstaviti usaglašen plan o otvaranju granica za turiste.\nSvetska turistička organizacija - agencija Ujedinjenih nacija, procenjuje da 96 odsto svih turističkih destinacija u svetu, za vreme pandemije, neće biti dostupna, a Generalni sekretar te organizacije, Zurab Polikašivli, koji je prisustvovaoo sastanku ministara EU, poziva da se što pre ukinu ograničenja.\n"Ova kriza nam je pokazala snagu prekogranične solidarnosti. Ali samo lepe reči neće spasiti milione radnih mesta ljudima koji su radili u turističkom sektoru", rekao je Polikašivli i istako da je potrebna veća pomoć za obnovu.\nVIŠE OD 5.000 LJUDI UMRLO U BRAZILU, A BOLSONARO PORUČUJE: Pa šta, šta biste vi da ja učinim?\nKORONA STIGLA U ITALIJU MNOGO RANIJE NEGO ŠTO SMO MISLILI: Evo šta su otkrili istraživači u Milanu


AHK poziva na drugi beogradski Oktoberfest › Made-in-Germany.rs\nAHK poziva na drugi beogradski Oktoberfest\nNemačko-srpska privredna komora poziva sve ljubitelje najvećeg festivala piva na svetu na drugi AHK Oktoberfest koji će biti održan 13. i 14. oktobra u Beogradu, na terenu nemačke kompanije “Messer Tehnogas” u Rakovici, Banjički put 62, od 18:30 do 23:30 sati.\nOvaj festival biće organizovan po ugledu na minhenski, a prilagođen srpskom podneblju. U Nemačko-srpskoj privrednoj komori podsećaju da je u toku prodaja ulaznica za pravna i fizička lica, da slobodnih mesta ima još malo, kao i da je rezervacija putem mejl adrese dsw@ahk.rs obavezna.\nSve detaljne informacije o predstojećem festivalu piva “na nemački način”, mogu se naći na sajtu AHK Srbija. Kupovinom ulaznice rezerviše se sedeće mesto u šatoru, a u kompletan aranžman uključena je večera u bavarskoj atmosferi, kao I bezalkoholna pića, točeno pivo i zagarantovan odličan provod uz trubački orkestar Dejana Petrovića, prenosi “eKapija”.\nPočeo 184. Oktoberfest\nViše od šest miliona ljudi na Oktoberfestu\nUžice poziva na Festival voćnih rakija\nU Minhenu počeo 185. Oktoberfest\nU Minhenu počeo “Oktoberfest”\nOd MiG na 12/10/2017 / AKTUELNO / Ostavite komentar\nEr Berlin prizemljuje avione do kraja oktobra\nElektronski katastar olakšava proveru predmeta


Mjesec aktivnosti po Bosni i Hercegovini — Bosnia & Herzegovina Futures Foundation\nTokom Akademije, učesnici su imali priliku da posjete poznate kompanije iz Tuzlanske regije, poput Tehnograd Company, Lukavac cement i Deling Tuzla, već spomenutog domaćina DKR, te BIT Centar. Upoznavanjem sa domaćom industrijom, studenti dobijaju novi pogled na Bosnu i Hercegovine i iz prve ruke mogu vidjeti paletu proizvoda i usluga kojim se već decenijama uspješno trguje na interenacionalnom tržištu.\nS obzirom da je ovo bila posljednja Akademija u 2018. godini, nagrađeni su i najaktivniji studenti u sklopu Fondacije.\nPored toga što je jedan od najaktivnijih volontera u Fondaciji, Ali je u protekloj godini izuzetno uspješno vodio i Studentski klub IPI Akademije. Iako je apsolvent, već je imao priliku steći prvo internacionalno radno iskustvo putem kompanije Fortwell Business Systems s kojom je stupio u kontakt nakon prošlogodišnjeg IEEE Kongresa za studente i mlade profesionalce BiH. Uspio je balansirati obaveze na fakultetu, volontirati na fakultetu i u Fondaciji, te aktivno raditi na projektima u industriji. Tako je postavio odličan primjer svim studentima u Fondaciji.\nAdna je pokazala nevjerovatan rast i razvoj vještina u ovoj godini. Iako pripada prvoj generaciji stipendista, te je u Fondaciji već 3 godine, ovo je njena daleko najuspješnija godina. Pored uspješne akademske godine, postala je jedan od najaktivnijih studenata u Fondaciji, te počela aktivno raditi na projektima u iDEALabu na Mašinskom fakultetu Univerziteta u Zenici.\nNakon što je ove godine postao diplomirani inženjer mašinstva, Milanu se ukazala pirlika da stekne radno iskustvo u drugoj državi, ali ne nužno u svojoj struci. Ono što ga je oduvijek bila njegova najvrijednija osobina je sposobnost da radi u različitim oblastima sa svojim izuzetnim menadžerskim vještinama. Milan će sljedećih godinu dana provesti u Norveškoj, radeći u AFS Intercultural Programs Norway. Pored toga, paralelno radi na finalizaciji prototipa za svoj potencijalni startup na kojem radi proteklih godinu dana.\nNikolina je, kao i Adna, pokazala nevjerovatan napredak u posljenjih godinu dana. Postala je predsjednica Evropskog udruženja studenata elektrotehnike Lokalni komitet Banja Luka. Pored toga je jedan od najaktivnijih studenata u mentorskom programu i njena saradnja sa mentorom služi kao primjer svim drugim studentima. Ove godine je postavila temelje za izuzetno uspješnu 2019. godinu i radujemo se što ćemo imati priliku raditi s njom u budućnosti.\nStojanka je svojim trudom i zalaganjem ove godine dosegla nove visine u svojoj karijeri. Dobila je priliku za radnu praksu u kompaniji Softhouse Consulting u Sarajevu i pokazala veliki interes za osiguravanje kvaliteta u softverskim proizvodima. Sa svojim kolegama je ove godine organizovala i QA Meetup u Sarajevu koij je bio proglašen najboljim na Balkanu, te je tako dobila priliku da besplatno učestvuje na najvećoj Evropskoj konferenciji o QA i testiranju softvera, EuroSTAR u Den Haagu.\nJedna od osobina koja karakteriše Vildanu je društveni aktivizam, koji se ne ograničava samo na rad u Fondaciji. Kroz grafički dizajn, dobila je alat kojim može izraziti svoje stavove i baviti se bitnim društvenim pitanjima. Ove godine je čak imala priliku da održi mnogo izložbi u BiH, Njemačkoj i drugim lokacijama. Pored toga, ove godine je stekla još jedno radno iskustvo u startupu Dev Studio koji je pokrenuo jedan od prijatelja Fondacije, Nemanja Vujanić, a bavi se tehničkim rješenjma koji se mogu koristiti u marketingu.\nBHFF Akademija nije bila posljednji događaj koji je Fondacija organizovala u ovoj godini. Od 30. novembra do 2. decembra je na Sarajevo School of Science and Technology održan treći IEEE Kongresu za studente i mlade profesionalce BIH, gdje je Fondacija bila suorganizator. Na Kongresu je prof. Edhem Čustović u ime predsjednika Instituta inženjera elektronike i elektrotehnike (IEEE), dr. Jim Jefferiesa, nagradio 6 pojedinaca za njihov doprinos promociji i razvoju tehnologije i inženjerstva u Bosni i Hercegovini. Nagrada koja im je dodijeljena je IEEE President’s Challenge Coin i inspirisan je “novčićima izazova” kojim su nagrađivani rimski legionari. Novčić predstavlja prepoznanje dosadašnjeg doprinosa i izazov da njegov primaoc u budućnosti nastavi ambicionznije i marljivije raditi na promociji i ravoju tehnologije. Pojedinci koji su nagrađeni ove godine su:\nAli Mokayes - Fakultet, IEEE, Fondacija i Studentski klub IPI Akedmije su okruženja u kojim Ali prenosi svoju strast i znanje o tehnologiji na svoje kolege. IPI Akademija iz Tuzle jedna od najaktvnijih institucija po pitanju angažmana studenata u IEEE-u, a glavni faktor u svemu tome su 3 godine truda i zalaganja koje je Ali uložio.\nEmina Mekić - Za svoju aktivnost u IEEE zajednici u BiH, te jer je ove godine vodila glavnu riječ u uspješnoj organizaciji 3. IEEE SYP Kongresa na SSST-u. Ovaj kongres predstavlja najznačajniji događaj za mlade koij se bave tehničkim naukama u BiH i priliku da se upoznaju sa IEEE-om, industrijom i motivišu da rade na tehnološkim rješenjima u svojoj domovini.\nTarik Hubana - IEEE Sekcija BiH ima veoma aktivnu grupu mladih profesionalca, koji već godinama rade na edukaciji mladih inženjera kako bi bili spremniiji za industriju. Tarikov je najzaskužniji za ovogodišnji Young Professionals program koji se organizuje u svim dijelovima BiH. Također, imao je veliku ulogu u organizovanju prvog IEEE Kongresa za studente i mlade profesionalce BiH.\nTatjana Vučić - Kao alumni Harvard univerziteta, Tatjana se nakon nekoliko godina internacionalog menadžerskog iskustva, vratila u Bosnu i Hercegovinu, gdje je danas zaposlena u kompaniji M:tel, te je koordinator Bit Alijanse za republiku Srpsku. Inicijator je i Kampa mladih programera koji srednjoškolcima daje priliku da usavršavaju svoje vještine i stječu lokalno i internacionalno radno iskustvo, te je konsultant različitih fakulteta na Univerzitetu u Banjoj Luci pri pisanju i planiranju projekata i programa. Tajana je posljednjih godinu dana i aktivno uključena u Fondaciju budućnosti u Bosni i Hercegovini, kao član Upravnog odbora.\nVernisa Rejhan - Od povratka u Bosnu i Hercegovinu iz Švedske, Vernisa je postala jedna od najpoznatijih žena u IT industriji. Kao COO u kompaniji koju je dovela sa sobom iz Švedske u Sarajevo, Softhouse Balkans, postavlja nove ciljeve za mlade žene u Bosni i Hercegovini i nikada ne staje u promociji lidera iz industrije. Zbog toga je pokrenula i niz događaja pod nazivom Leader’s Tribe na kojim prisutni mogu čuti priče uspješnih profesionalaca iz cijele BiH, sve naravno besplatno i sve s ciljem ohrabrivanja mladih ljudi da i oni sami budu lideri u svojoj industriji. Također je nedavno osnovala vlastitu kompaniju u BiH, Freya doo. Kao i Tatjana, članica je Upravnog odbora Fondacije budućnosti u Bosni i Hercegovini.\nZlatko Berbić - Kao marketing stručnjak i preduzetnik sa višedecenijskim iskustvom u poslovanju, Zlatko uvijek traži priliku da svjetske ideje donese u Bosnu i Hercegovinu. Ove godine je uz prof. Čustovića, jedan od pokretača Prve BH Sedmice inženjerstva u sklopu koje su organizovani događaji u Banjoj Luci, Tuzli i Sarajevu. Iako nije inženjer po struci, Zlatko je prepoznao važnost formiranja krovnog udruženja za sve inženjere u BiH, kako bi naši inženjeri dobili Europske inženjerske iskaznice i mogli lakše konkurisati za projekte u Evropi. Zlatko predstavlja odličan primjer odgovornosti i zagovaranja za jednu značajnu struku poput inženjeringa, te svojim radom doprinosti povećanju profesionalnosti svih stručnjaka iz te oblasti.


Jedan naslov je bio prilično jezgrovit, ali je sažeo čitavu situaciju u Beogradu u samo peti reči: "Liverpul je uprskao u Beogradu".\nDve strane su ovom susretu posvećene u drugim novinama, a za sliku su izabrali trenutak kada Milan Pavkov postiže prvi pogodak glavom. Naslov je ovog puta stajao ispod fotografije, a u prvom planu je bio upravo napadač crveno-belih: "Liverpulove nade o drugoj fazi vise o koncu nakon dva dramatična pogotka Pavkova". Utiska su da su "Crveni" sebi znatno umanjili šanse za prolazak u drugu fazu nakon neočekivanog poraza u Beogradu.\nBez svake sumnje najoriginalniji i najpoetičniji naslove je sledeći, a metafora je upotrebljena zbog ljubičastih dresova u kojima je Liverpul nastupio u Beogradu - "Buket ljubičica koji se osušio pod pritiskom".\nPoslednji u nizu naslova svedoči o slaboj realizaciji Engleza uz detaljnu analizu drugog pogotka Pavkova i svih grešaka koje su mu prethodile. Takođe, utisak je da je engleska štampa potcenila kvalitet crveno-bele "devetke", te su se samo bavili propustima izabranika Klopa.\n"Pero laki Liverpul je ponovo promašivao" uz podsećanje na izjavu Jirgena Klopa da je "Zvezda mogla da namiriše negativnost "Crvenih" nakon pogodaka".


Karađorđevići na proslavi 25. godišnjice humanitarne organizacije Lajflajn iz Čikaga - MediaSfera\nPrestolonaslednik Aleksandar i princeza Katarina bili su ove subote počasni gosti na proslavi 25. godišnjice humanitarne organizacije Lajflajn Čikago, čiji je pokrovitelj princeza Katarina.\nDr Milena Tatić Bajić, predsednica Upravnog odbora humanitarne organizacije Lajflajn Čikago, istakla je u svom govoru: „Svi smo blagosloveni što smo u mogućnosti da radimo ovaj posao. Pomogli smo mnogima, a najveća nagrada za to je stvaranje efekta talasa. Promena jednog života, menja mnoge druge živote i život cele zajednice.“\nSkupu je prisustvovao i generalni konzul Srbije u Čikagu Dejan Radulović. Gosti su uživali u programu koji se sastojao od video priloga o radu organizacije tokom 25 godina, nekoliko govora i uručivanja nagrade pinceze Katarine Fondaciji Džona i Mildred Vučenić za njihovu kontinuiranu podršku i humanitarnu pomoć. Klub Union League u Chicagu bio je pravo mesto za dobrotvornu aukciju na kraju programa.\nTagoviKarađorđevići Lajflajn Čikago prestolonaslednik Aleksandar princeza Katarina


"Rusija se iz Sirije vraća sa pobedom! Ukoliko teroristi ponovo podignu svoje glave, napašćemo ih na način koji do sada nisu videli!" | Vestinet.rs\nPočetna TEMA DANA\t„Rusija se iz Sirije vraća sa pobedom! Ukoliko teroristi ponovo podignu svoje glave, napašćemo ih na način koji do sada nisu videli!“\nPutinu je ovo prva poseta od uspostavljanje baze u Latakiji, a njegova naredba je neočekivana iako je još 2016. najavljeno da su trupe u Hmejmimu „obavile posao“ i da bi trebalo da se uskoro povuku.\nPutina je na vojnom aerodromu dočekao predsednik Sirije Bašar Asad u pratnji ministra odbrane Rusije Sergeja Šojgua. Putin je vojnicima rekao da se „Rusija iz Sirije vraća sa pobedom“.\nRusija je spremna da zada novi udarac teroristima ukoliko opet pokušaju da naruše mir u Siriji, kazao je još Putin. „Ukoliko teroristi ponovo podignu svoje glave, napašćemo ih na način koji do sada nisu videli. Nikada nećemo zaboraviti poginule i gubitke pretrpljene u borbi protiv terorizma u Siriji i Rusiji“, rekao je ruski predsednik, prenosi Tass.\nMeđutim, istakao je on, ti gubici neće naterati Rusiju da digne ruke i povuče se jer to nije njena nacionalna karakteristika. „Naprotiv, to sećanje će nam dati dodatnu snagu da se to apsolutrno zlo – međunarodni terorizam iskoreni“, rekao je Putin.\nU martu 2016. godine Putin je doneo odluku o povlačenju većeg dela ruske vazduhoplovne grupe u vezi sa uspešnom realizacijom zadataka. Pritom Rusija nije odustala od svoje obaveze snabdevanja oružjem i vojnom opremom sirijskoj vladi i obučavanje vojnih stručnjaka. Vazdušna baza Hmejmim i logistički centar mornarice u Tartusu još uvek funkcionišu.


UEFA Liga Evrope: Mančester ne sme da ostane bez plasmana u Ligu šampiona! - Meridianbet Vesti\nLiga Evrope Author:\tCentrala Bg - 11/05/2017\nSve što Mančester Junajted treba da uradi u sredu uveče na Old Trafordu je da zadrži prednost od 1:0 stečenu prošle nedelje u Vigu golom koji je postigao Markus Rašford u drugom poluvremenu utakmice.\nSa druge strane, taj poraz je samo jedan od pet uzastopnih koje je Selta pretrpela u svim takmičenjima u kojima je ovaj tim bez pobede već punih mesec dana! To, kao i ambicije domaćih da osvoje Ligu Evrope, stavljaju tim iz Galicije u položaj velikog autsajdera u ovom okršaju.\nCrveni đavoli su možda mogli i da zabeleže ubedljiviju pobedu s obzirom da je Lingard promašio izglednu priliku na kraju utakmice, ali je i ovako osiguran rezultat koji skoro garantuje okršaj sa Lionom ili Ajaksom u finalu takmičenja.\nMurinjo već neko vreme ne krije da su svi resursi Crvenih đavola usmereni ka osvajanju takmičenja što bi im sledeće sezone donelo nastup u Ligi šampiona. Mančester i dalje ima šanse da to učini i osvajanjem četvrtog mesta u Premijer ligi, ali su one posle poraza od Arsenala na Emiratima, otežane u tolikoj meri da su se svele na domen teorije. Tako je takmičenje na koje Porugalac ranije nije obraćao previše pažnje, postalo od presudnog značaja za ocenu njegove debitanske sezone na Old Trafordu.\nDoduše, Murinjo je već isporučio dva trofeja (Komjuniti Šild, Liga kup), ali se to ne uklapa u standarde i ambicije kakve je odavno utemeljio Aleks Ferguson, pa bi se neulazak u Ligu šampiona smatrao velikim neuspehom.\nZa domaće zbog povreda neće moći da nastupe čak četvorica važnih fudbalera – Ibrahimović, Roho, Jang i Šo.\nSelta je sve do nedavno imala rezultate koji su garantovali dobru sezonu, a onda je na Balaidos stigao umor usled čega je forma dobila silaznu putanju.\nTrener Eduardo Berizo je tokom vikenda izmenio čak desetoricu fudbalera u sastavu koji je izgubio od Malage 3:0, što ipak ukazuje na želju da Selta na ostrvu ipak ima ambicije da se ne preda pre početka utakmice.\nOno što je najveći problem u poslednje vreme je što su njegovi fudbaleri bukvalno zaboravili kako da postignu gol, odnosno to su učinili svega dva puta na čak šest prethodnih utakmica!\nIpak, Berizo je barem uspeo da sačuva svoje fudbalere od povreda, pa će tako sa ove utakmice odsustvovati samo Rosi.\nSlabašna nada da gosti mogu da urade nešto više u ovom okršaju može se pronaći u činjenici da Mančester nema baš sjajan učinak u duelima sa ekipama iz Primere – ostvario je samo 13 pobeda na 48 susreta sa španskim ekipama!\nMurinjov specijalitet je odbrana svog gola, pa je u tom smislu predlog za tip NG i pobeda domaćina. Meridianbet kvote za ovaj susret pogledajte ovde.\n20.4.2017. UEFA Liga Evrope: Mančester ne preti Anderlehtu, već obećava!\nTags:Aleks Ferguson, kvote, Liga Evrope, Liga šampiona, Mančester Junajted, Meridianbet, Murinjo, Selta, tip, trofej, UEFA